ഒന്നാം ക്ലാസ് പ്രവേശനം ആഘോഷമാക്കി നാല്വര് സംഘം ചേര്ത്തല: ഒന്നാം ക്ലാസ് പ്രവേശനം ആഘോഷമാക്കി നാല്വര് സംഘം. താര പരിവേഷത്തോടെയാണ് സ്കൂള് അധികൃതര് കുട്ടികളെ വരവേറ്റത്. പട്ടണക്കാട് പുതിയകാവ് വടാത്തോടത്ത് ശാന്തിനികേതനില് കെ.ജി. ശശികുമാറിന്റെയും അജിതയുടെയും മക്കളായ ആര്യയും ഐശ്വര്യയും ആദര്ശും അദൃശ്യയുമാണ് ഇടവേളക്ക് ശേഷമുളള പ്രവേശനോത്സവത്തില് പുതിയകാവ് ഗവ. യു.പി. സ്കൂളിലെ ക്ലാസ് മുറിയിലെത്തിയത്. മൊബൈല് ഫോണിലൂടെ മാത്രം കണ്ടിട്ടുള്ള കൂട്ടുകാരെ അടുത്ത് കണ്ട ആവേശത്തിലാണ് നാല് പേരും. രണ്ട് ബാച്ചുകളിലായാണ് ക്ലാസ് നടക്കുന്നതെങ്കിലും സ്കൂള് അധികൃതര് ഇവര്ക്ക് ഒന്നിച്ച് പ്രവേശനം ഒരുക്കുകയായിരുന്നു. 2015 ഡിസംബറിലാണ് ഒറ്റ പ്രസവത്തില് നാല് കുഞ്ഞുങ്ങള് ജനിച്ചത്. രണ്ടുവര്ഷം മുമ്ബ് സ്കൂളില് കുട്ടികള് എല്.കെ.ജിയില് പ്രവേശനം നേടിയിരുന്നു. കോവിഡ് വ്യാപനത്തെ തുടര്ന്ന് യു.കെ.ജി പഠനം മൊബൈല് ഫോണ് വഴിയായി. പ്രവേശനത്തിന് മുന്നോടിയായി സ്കൂള് അധികൃതര് പാഠപുസ്തകങ്ങളും മറ്റും വീട്ടിലെത്തിച്ചിരുന്നു. പരമ്ബരാഗത വിഷവൈദ്യനാണ് പിതാവ് ശശികുമാര്.